stanford-oval/wikipedia huggingface dataset:
M/S Brita Dan

M/S Brita Dan oli tanskalainen Rederiet J. Lauritzenin omistama vuonna 1961 valmistunut moottorialus, joka sai pohjakosketuksen ja upposi Santkarin ulkopuolella Rauman edustalla 7. marraskuuta 1964. Onnettomuudessa kuoli kolme laivan miehistön jäsentä.
Brita Dan oli tulossa Norresundbystä Tanskasta tyhjänä Raumalle hakemaan selluloosalastia, kun sen perä iskeytyi kovassa 9 boforin luoteismyrskyssä kariin kello 6.05 aamulla laivan odottaessa luotsia Kylmäpihlajan majakan lähellä. Alus tuli ohjauskyvyttömäksi, ja vähän ajan kuluttua myös sen kone pysähtyi, kun vesi täytti laivan konehuoneen.  Osa miehistöstä siirtyi paikalle tulleisiin pelastusaluksiin kello 11 aikaan, kun laivan keula alkoi jo näkyvästi kohota ylös. Voimakas myrsky teki pelastustöistä erittäin vaativia. Laiva alkoi kallistua tuntia myöhemmin, ja puolen tunnin kuluttua tästä laivaan jääneet päällikkö ja yhdeksän miestä joutuivat veden varaan. Heistä saatiin pelastettua seitsemän paikalla olleisiin aluksiin, mutta kolme miestä hukkui laivan vajotessa pohjaan.
Hollming Oy nosti Brita Danin hylyn pinnan lähelle kesällä 1965, ja suhteellisen uudesta laivasta irrotettiin kaikki käyttökelpoinen materiaali. Riisuttu hylky laskettiin sitten takaisin pohjaan, jossa se edelleenkin on. Vuonna 2003 Suomen ympäristökeskus poisti hylystä noin 20 tonnia sinne jäänyttä öljyä.
M/S Brita Dan oli keskikokoinen 3 065 brt:n rahtilaiva, jossa oli neljä ruumaa ja kansirakennus laivan perässä.
Läänesaarten alavesistöalue

Läänesaarten alavesistöalue (vir. Läänesaarte alamvesikond) on Viron vesistöjen hallinnollisessa aluejaossa osa Länsi-Viron vesistöaluetta. Siihen kuuluu Saarenmaa, Hiidenmaa, Muhu sekä näiden ympäröimät pikkusaaristot. Matsalun alavesistöalueen raja kulkee Väinämeren keskellä niin, että Vormsi ja sen saaristo jäävät rajan taakse. Etelämpänä raja halkoo Riianlahtea, minkä itäpuolella sijaitsee Pärnun alavesistöalue.
Aiheesta muualla

Lääne-Eesti vesikond. Ida-Eesti vesikond. Koiva vesikond: veepoliitika raamdirektiivi artikli 5 nõuete täitmine Eestis: vesikondade koondaruanne, 2005 (viroksi)
Luettelo Porvoon valtiopäivien aatelissäädyn valtiopäivämiehistä

Porvoon valtiopäivien aatelissäädyn valtiopäivämiehet edustivat valtiopäivillä 1809 aatelissukuja. Aatelissäädyllä oli valtiopäivillä 75, porvarissäädyllä 19, papistolla 18 ja  talonpoikaissäädyllä 30 edustajaa. Aatelissäädyn edustajat olivat edustajaluettelon mukaisessa järjestyksessä seuraavat:
| 0 | 1 | 2 | 3 | 4 |
| --- | --- | --- | --- | --- |
|  1. luokka Robert Wilhelm de Geer, vapaaherra, maamarsalkka  Karl Gustaf Creutz, kreivi  Reinhold Johan Rehbinder, vapaaherra  Axel Gustaf Mellin, vapaaherra, ritarihuoneen sihteeri  Axel Cedercreutz, vapaaherra  Berndt Otto Stackelberg, vapaaherra (edusti myös sukua de Geer)  Olof Cederström, vapaaherra  August Armfelt, vapaaherra  Gustaf von Kothen, vapaaherra  Carl Erik Mannerheim, vapaaherra, Suomen lähetyskunnan jäsen  Carl Ephraim Carpelan, vapaaherra  Johan Henrik Munck, vapaaherra  Simon Wilhelm Carpelan, vapaaherra  Ernst Gustaf von Willebrand, vapaaherra  |  2. luokka Otto Christer Boije  Clas Uggla  Johan Anders Jägerhorn af Spurila  Henric Johan von Knorring (edusti sukua Skalm)  Berndt Fredric Finckenberg (edusti sukua Svinhufvud)  Salomon Jacob Finckenberg  Henric Robert Spåre  Herman Lode  Carl Fredric Rotkirch, Suomen lähetyskunnan jäsen  Axel Herman Hästesko af Målagård  Fredric Adolph Ramsaij  Robert Gustaf Blåfjeld  Jacob Wilhelm Hisinger (edusti sukua de Geer)  Adolph Johan Lilljebrunn  Henric Johan Kuhlefelt  |  Johan Anders Gyldenär  Berndt Henric Aminoff  Carl Johan Armfelt  Carl Gyldenstolpe  Carl Torwigge  Albrecht Fredric Richard de la Chapelle  Berndt Gustaf Enesköld  Daniel Eric Bosin  Johan Tandefeldt  Carl Adolph Möllersvärd  Robert Brunow  Georg Fredric von Essen  Joachim Fredric Lindtman  Nils Gammal Ehrencrona  Carl Magnus Gripenberg  Carl Constantin de Carnall  |  3. luokka Eric Johan Örnhjelm  Pehr Silfversköld, Suomen lähetyskunnan jäsen  Carl Lagermarck  Anton Wilhelm von Schantz  Carl Henric Adlercreutz  Gustaf Wilhelm Ladau  Jöran Magnus Sprengporten, Suomen hallituskomitean jäsen  Fredric Ehrenmalm  Henric Stjernvall  Johan Fredric von Willebrand  Christopher von Hartmansdorff  Johan Christopher von Morian  Otto Karl von Fieandt  Magnus Clementioff  Fredric Segercrantz  |  Jonas af Enehjelm (edusti sukua Granfeldt)  Gustaf von Knorring  Michael Hisinger  Gustaf af Stenhof  Jacob af Forselles  Fredric Frantz Wallenstråle  Knut von Troil  Berndt Fredric von Konow  Adam Theodor Langensköld  Fabian af Enehjelm  Fredric August von Zansen  Henric Christian Nordenswan  Carl Arvid Krabbe  Carl Anton Broberger  |
Valtiopäiville osallistui aatelissäädyssä vt. oikeuskanslerina myös vapaaherra Adolf Tandefelt.
M/S Carelia

| MS Carelia |
| --- | --- |

Tyyppi:  risteilyalus
Lippuvaltio:   Suomi
Kotipaikka:  Lappeenranta
IMO-numero:  6926244
MMSI-numero:  230985950
Tunnuskirjaimet:  OIVJ
Aiemmat nimet:  MS Ostsee (1969–1986)
Omistaja:  Lappeenrannan Laivat Oy
Aiemmat omistajat:  Förde Reederei GmbH, Flensburg, Saksa
Rakennustelakka:  Husumer Schiffswerft, Husum, Saksa
Rakennusnumero:  1283
Luovutettu:  1969
Tekniset tiedot
Kansien määrä:  4
Pituus:  40,92 m
Leveys:  8,52 m
Syväys:  2,30 m
Bruttovetoisuus:  124 brt
Bruttovetoisuus (GT):  393
Koneisto:  2 × MAN R8V16/18T
Koneteho:  2 × 375 kW
Nopeus:  18 kn
Matkustajia:  200
Lähteet:  http://www.saimaatravel.fi/carelia
M/S Carelia (ent. M/S Ostsee) on Lappeenrannan Laivat osakeyhtiön omistama matkustajalaiva, joka on rakennettu vuonna 1969 Husumissa, Saksassa. Se on peruskorjattu kahdesti vuosina 1986 ja 2004. Se on vuokrattu Saimaan Matkaverkko Oy:lle, joka järjestää kesäkaudella risteilyjä Lappeenrannasta Viipuriin Saimaan kanavaa pitkin.
Aluksessa on kaksi sisäkantta, aurinkokansi, 200 matkustajapaikkaa, kaksi ravintolaa, ja tax free -myymälä.
Käyttöhistoria

Alus tilattiin Husumer Schiffswerftiltä Husumista Saksasta, josta se luovutettiin vuonna 1969 Förde Reederei GmbH:lle Flensburgiin. M/S Ostseeksi nimetty alus asetettiin Flensburgin ja Tanskan Ærøn saarelle Ærøskøbing väliseen liikenteeseen. Huhtikuussa 1978 alus vuokrattiin Neustadt in Holsteiniin Reederei Peter Deilmannille, joka aloitti sillä liikennöinnin Orthin ja Tanskan Lollandissa sijaitsevan Rødbyn sataman välillä ja seuraavana vuonna Kappelnin ja Sønderborgin välillä.
Alus myytiin 1986 Lappeenrantaan Lappeenrannan Laivat osakeyhtiölle, joka nimesi sen M/S Careliaksi. Alus sijoitettiin Lappeenrannan ja Viipurin väliseen liikenteeseen.
Luominen

Luominen voi viitata seuraaviin:
Raamatun luomiskertomus, kristinuskon ja juutalaisuuden näkemys maailmankaikkeuden synnystä
luomiskertomukset, myyttejä maailman ja ihmisen synnystä
luominen, nisäkkään tiineyden spontaani keskeytyminen
Luominen, Joseph Haydnin säveltämä oratorio
Wikisitaateissa on kokoelma sitaatteja aiheesta .
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Luominen”, voi hakea sivunnimihaulla, laajalla sivunnimihaulla tai tekstihaulla.
Luettelo Porvoon valtiopäivien talonpoikaissäädyn valtiopäivämiehistä

Porvoon valtiopäivien talonpoikaissäädyn valtiopäivämiehet oli valittu Porvoon valtiopäiville kaikkialta maasta. Vaikka sääty oli lukumääräisesti laajin, oli sillä vain 30 edustajaa. Aatelissäädyllä, jossa olivat edustettuina suvut, oli suurin edustajamäärä, joka kohosi jopa 75:een. Porvarisäädyn edustajamäärä oli 19, papiston kahdeksan. Talonpoikaissäädyn edustajat olivat:
Säädyn puhemies:
Petter Klockars, Uudenkaarlepyyn pitäjä, Vaasan lääni, herastuomari ja Suomen lähetyskunnan jäsen
Turun ja Porin lääni:
Elias Sipuli, Kisko, talollinen
Elias Lauko, Perniö, rusthollari
Juhana Koivisto, Pöytyä, talollinen
Juhana Kinttala, Rymättylä, talollinen
Elias Hintsa, Pirkkala, talollinen
Tuomas Tuomala, Loimaa, talollinen
Henrik Kesti, Ulvila, talollinen
Henrik Riihimäki, Taivassalo, talollinen
Kymenkartanon lääni:
Juhana Himanen, Ristiina, lautamies
Tuomas Seppälä, Nastola, lautamies
Henrik Pussila, Myrskylä, talollinen
Kuopion lääni:
Henrik Waris, Rautalammi, talollinen
Pietari Wäänänen, Kuopion pitäjä, lautamies
Pietari Hoffrén, Leppävirta, herastuomari
Henrik Ullgren, Pielisjärvi, lautamies
Pietari Haaranen, Tohmajärvi, talollinen
Uudenmaan ja Hämeenlinnan lääni:
Simo Uotila, Lempäälä, talollinen
Simo Ylinen, Längelmäki, talollinen
Antti Mongola, Akaa, talollinen
Gustaf Lemström, Siuntio, talollinen
Johan Lundström, Karjaa, talollinen
Gustaf Falck, Sipoo, talollinen
Erik Isotalo, Lammi, talollinen
Vaasan lääni:
Henrik Granroth, Pietarsaaren maalaiskunta, talollinen
Simon Louko, Isokyrö, lautamies
Pietari Wästi, Ilmajoki, herastuomari
Oulun lääni:
Johan Schulin, Oulunjoen pitäjä, talollinen
Henrik Tervonen, Paltamo, talollinen
Johan Kelhälä, Saloinen, lautamies
Säädyn sihteerinä toimi A. F. Orrhaeus.
Valtiopäivien alussa vt. oikeuskansleri Adolf Tandefelt ei hyväksynyt Turun ja Porin läänistä edustajaksi valitun Elias Laukon valtakirjaa, koska hän oli rusthollari eikä talollinen. Sääty päätti kuitenkin Laukolle edustajanpaikan myöntää, eväten silti jo ennakolta tältä päätökseltään ennakkopäätöksen merkityksen.
Abu Dhabin Grand Prix 2021

|  Abu Dhabin Grand Prix 2021  |
| --- | --- |
 22. osakilpailu 22 osakilpailusta kaudella 2021. 

Päivämäärä:  12. joulukuuta 2021
Rata:  Yas Marina Circuit
Sijainti:  Yas Island, Abu Dhabi, Yhdistyneet arabiemiirikunnat
Ratatyyppi:  Osittainen katurata
Radan pituus:  5,281 km
Kilpailun pituus:  58 kierrosta, 306,183 km
Sää:   Selkeä
Paalupaikka
Kuljettaja:   Max Verstappen   (Red Bull Racing)
Paaluaika:  1.22,109
Palkintokoroke
Voittaja:   Max Verstappen   (Red Bull Racing)
Toinen:   Lewis Hamilton   (Mercedes)
Kolmas:   Carlos Sainz   (Ferrari)
Nopein kierros
Kuljettaja:   Max Verstappen   (Red Bull Racing)
Kierrosaika:  1.26,103 (kierroksella 39)
Abu Dhabin Grand Prix 2021 (virallisesti Formula 1 Etihad Airways Abu Dhabi Grand Prix 2021) oli Formula 1 -kauden 2021 22. ja viimeinen osakilpailu, joka ajettiin 12. joulukuuta Yas Marinan moottoriradalla Abu Dhabissa Yhdistyneissä arabiemiirikunnissa.
Viikonlopun aikataulu ja sää

| Päivä | Aikataulu> Paik. | Aikataulu>  | Sessio | Sää | Ilma | Rata | Kosteus |
| --- | --- | --- | --- | --- | --- | --- | --- |
| 10. joulukuuta | 13:30–14:30 | 11:30–12:30 | 1. vapaat harjoitukset |  Aurinkoinen | 26–27 °C | 39 °C | 45–48 % |
| 10. joulukuuta | 17:00–18:00 | 15:00–16:00 | 2. vapaat harjoitukset |  Selkeä | 24–25 °C | 28–31 °C | 65–72 % |
| 11. joulukuuta | 14:00–15:00 | 12:00–13:00 | 3. vapaat harjoitukset |  Aurinkoinen | 26 °C | 37–38 °C | 45–49 % |
| 11. joulukuuta | 17:00–18:00 | 15:00–16:00 | Aika-ajot |  Selkeä | 24–25 °C | 28–31 °C | 53–61 % |
| 12. joulukuuta | 17:00–19:00 | 15:00–17:00 | Kilpailu |  Selkeä | 23–24 °C | 26–29 °C | 54–64 % |
Lähteet:
Vapaat harjoitukset

Haasin osalta viikonloppu alkoi hankalasti, koska tallin varaosat olivat vähissä ja siitä johtuen Mick Schumacheria ja Nikita Mazepinia määrättiin ajamaan riskittömästi vapaissa harjoituksissa. Ensimmäisissä vapaissa harjoituksissa kuljettajat pääsivät ajamaan uudistetulla radalla, josta oli tehty kierrosajaltaan nopeampi. Williams ajatti testikuljettajaansa Jack Aitkenia, joka oli nopeampi kuin tallin varsinainen kujettaja Nicholas Latifi. Alpinen Esteban Ocon oli lähellä ajaa harjoitusten aikana seinään, mutta hän vältti vaaratilanteen. Ensimmäisten vapaiden harjoitusten nopein oli Red Bullin Max Verstappen ennen Mercedeksen Valtteri Bottasta ja Lewis Hamiltonia.
Toisissa vapaissa harjoituksissa kuljettajat keskittyivät kilpailusuorituksen testaamiseen ajamalla ensin kovemmalla seoksella ja vaihtamalla myöhemmin aika-ajoissa käytettäviin pehmeisiin renkaisiin. Harjoitusten aikana nähtiin myös ajovirheitä, kun McLarenin Lando Norris rikkoi etusiipensä ratavalliin, ja Latifi puolestaan pyörähti ratavalliin ja rikkoi autonsa takasiiven. Alfa Romeo Racingin Kimi Räikkönen menetti autonsa takaosan hallinnan ja kolaroi mutkassa 14, minkä seurauksena punaiset liput otettiin hetkeksi radalle. Hamilton oli toisten vapaiden harjoitusten nopein, Ocon toinen ja Bottas kolmas. Radalle tehdyt uudistukset saivat kuskeilta suurelta osion positiivista palautetta.
Kolmansissa vapaissa harjoituksissa useampi talli testasi kovinta rengasseosta lukuun ottamatta Red Bullia ja Mercedestä, jotka keskittyivät aika-ajoihin keskikovalla ja pehmeällä seoksella. Hamilton oli myös kolmansien vapaiden harjoitusten nopein, Verstappen toinen ja Bottas kolmas.
Aika-ajot

Aika-ajojen ensimmäisessä osiossa punaiset otettiin radalle hetkeksi, kun Norris ajoi radalla merkkipylväiden päältä, jotka Haasin kuljettajat olivat kaataneet aikakierrostensa aikana. Aston Martinin Sebastian Vettelin nopein aikakierros meni pieleen, kun Ocon esteli häntä, mutta Vettel pääsi tästä huolimatta jatkoon. Ferrari päätti ajattaa kuljettajiaan pehmeällä rengasseoksella, koska talli halusi varmistaa jatkopaikkansa.
Toisessa osiossa Verstappen ja Hamilton ajoivat keskikovalla rengasseoksella samankaltaisia kierrosaikoja, mutta Verstappen joutui vielä ajamaan viimeisen aikakierroksensa pehmeällä seoksella, koska hän tuhosi keskikovien renkaidensa parhaimman pidon lukkojarrutuksella. McLarenin Daniel Ricciardo ja AlphaTaurin Yuki Tsunoda pääsivät viimeisillä yrityksillään jatkoon. Alpinen Fernando Alonso ei ollut tyytyväinen karsiutumiseensa, koska hänen aikakierrostaan häiritsivät Ricciardon aiheuttama estely ja radalla esiintynyt ruuhka.
Kolmannessa osiossa Tsunodan ensimmäinen kierrosaika hylättiin ratarajojen ylittämisen vuoksi, mutta hän oli uuden yrityksensä jälkeen lopputulosten kahdeksas. Paalupaikkataistelu käytiin Verstappenin ja Hamiltonin välillä, joista Verstappen sai vetoapua tallikaveriltaan Sergio Pérezltä ja Hamilton puolestaan lukitsi jarrunsa kierroksensa aikana. Verstappen ajoi paalupaikalle ennen Hamiltonia ja Norrisia.
Kilpailu

Ennen kilpailun alkua ilmoitettiin, että Mazepinilta oli todettu positiivinen koronavirustestitulos eikä hän voinut osallistua kilpailuun, minkä seurauksena Haas lähti kilpailuun vain yhdellä autolla, koska varakuljettaja Pietro Fittipaldi ei ollut ajanut yhtään kierrosta kilpailuviikonlopun aikana. Kilpailun lähdössä Hamilton sai paremman kiihtyvyyden ja nousi kärkipaikalle ensimmäisen mutkan jälkeen, mihin Verstappen reagoi yrittämällä ohitusta kuudennessa mutkassa, mutta Hamilton sai pitää mutkan pitkäksi ajamisesta huolimatta kärkipaikkansa tuomariston todettua Verstappenin ajattaneen Hamiltonin kyseiseen tilanteeseen. Kärkijoukon takana Ferrarin Carlos Sainz ohitti Norrisin ja Tsunoda puolestaan Bottaksen kilpailun lähdössä.
Verstappen teki ensimmäisen varikkopysähdyksensä kolmannellatoista kierroksella ja hän pääsi Ferrarin Charles Leclercin eteen, joka hämmentyi Verstappenin äkillisestä varikon ulostulosta ja teki ajovirheen kolmannessa mutkassa. Hamilton puolestaan putosi toiseksi oman varikkopysähdyksensä jälkeen. Kilpailun kärkipaikalle jääneelle Pérezille annettiin tehtäväksi hidastella Hamiltonia, mitä hän teki useamman kierroksen ajan, kunnes Hamilton ohitti hänet lopulta liikuteltavan takasiiven avulla ja ajamalla paremmin mutkissa. Verstappen ohitti Sainzin kierroksella 18 ja Pérezin viivytystaistelun avulla hän alkoi ajaa Hamiltonia kiinni, kun Hamilton joutui väistämään kierroksella ohitettavia kuljettajia.
Jälkijoukoissa ajaneista kuljettajsta Norris kärsi ohitetuksi tulemisen lisäksi rengasrikon ja hän joutui tekemään ylimääräisen varikkopysähdyksen pudoten seitsemänneksi. Aston Martinin kuljettajat puolestaan kävivät keskenään tallin sisäistä taistelua, kun Lance Stroll ohitti Vettelin lähdössä ja Vettel pääsi Strollin eteen vasta myöhemmin kilpailun aikana, jolloin aikaa oli mennyt jo paljon hukkaan eikä heillä ollut enää mahdollisuuksia pistesijoituksille .
Kilpailun ratkaisevin hetki tapahtui kierroksella 53, kun Latifi yritti ohitusta Schumacherista, mutta hän menetti autonsa hallinnan radan likaisen pinnan vuoksi ja kolaroi ratavalliin, mistä turva-auto otettiin radalle. Red Bullin osalta Verstappen teki varikkopysähdyksensä ja Pérez puolestaan keskeytti moottorivikaan kolme kierrosta ennen ruutulippua. Uusintalähdössä Verstappen teki aggressiivisen hyökkäyksen tuoreella pehmeällä rengasseoksella ja ohitti Hamiltonin viidennessä mutkassa viimeisellä kierroksella. Verstappen voitti kilpailun, Hamilton oli toinen ja Sainz kolmas. Kilpailu oli menestys myös AlphaTaurille, kun Tsunoda ja Pierre Gasly ohittivat Bottaksen viimeisten kierrosten aikana ja olivat lopputuloksissa neljäs ja viides.
Tulokset > Aika-ajot

| Sija | Nro | Kuljettaja | Valmistaja | Osiot> Q1 | Osiot> Q2 | Osiot> Q3 | Lähtöruutu |
| --- | --- | --- | --- | --- | --- | --- | --- |
| 1 | 33 |  Max Verstappen | Red Bull Racing-Honda | 1.23,322 | 1.22,800 | 1.22,109 | 1 |
| 2 | 44 |  Lewis Hamilton | Mercedes | 1.22,845 | 1.23,145 | 1.22,480 | 2 |
| 3 | 4 |  Lando Norris | McLaren-Mercedes | 1.23,553 | 1.23,256 | 1.22,931 | 3 |
| 4 | 11 |  Sergio Pérez | Red Bull Racing-Honda | 1.23,350 | 1.23,135 | 1.22,947 | 4 |
| 5 | 55 |  Carlos Sainz Jr. | Ferrari | 1.23,624 | 1.23,174 | 1.22,992 | 5 |
| 6 | 77 |  Valtteri Bottas | Mercedes | 1.23,117 | 1.23,246 | 1.23,036 | 6 |
| 7 | 16 |  Charles Leclerc | Ferrari | 1.23,467 | 1.23,202 | 1.23,122 | 7 |
| 8 | 22 |  Yuki Tsunoda | AlphaTauri-Honda | 1.23,428 | 1.23,404 | 1.23,220 | 8 |
| 9 | 31 |  Esteban Ocon | Alpine-Renault | 1.23,764 | 1.23,420 | 1.23,389 | 9 |
| 10 | 3 |  Daniel Ricciardo | McLaren-Mercedes | 1.23,829 | 1.23,448 | 1.23,409 | 10 |
| 11 | 14 |  Fernando Alonso | Alpine-Renault | 1.23,846 | 1.23,460 |  | 11 |
| 12 | 10 |  Pierre Gasly | AlphaTauri-Honda | 1.23,489 | 1.24,043 |  | 12 |
| 13 | 15 |  Lance Stroll | Aston Martin-Mercedes | 1.24,061 | 1.24,066 |  | 13 |
| 14 | 99 |  Antonio Giovinazzi | Alfa Romeo Racing-Ferrari | 1.24,118 | 1.24,251 |  | 14 |
| 15 | 5 |  Sebastian Vettel | Aston Martin-Mercedes | 1.24,225 | 1.24,305 |  | 15 |
| 16 | 6 |  Nicholas Latifi | Williams-Mercedes | 1.24,338 |  |  | 16 |
| 17 | 63 |  George Russell | Williams-Mercedes | 1.24,423 |  |  | 17 |
| 18 | 7 |  Kimi Räikkönen | Alfa Romeo Racing-Ferrari | 1.24,779 |  |  | 18 |
| 19 | 47 |  Mick Schumacher | Haas-Ferrari | 1.24,906 |  |  | 19 |
| 20 | 9 |  Nikita Mazepin | Haas-Ferrari | 1.25,685 |  |  | 20 |
107 % aika: 1.28,644
Lähteet:
Tulokset > Kilpailu

| Sija | Nro | Kuljettaja | Valmistaja | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1. | 33 |  Max Verstappen | Red Bull Racing-Honda | 58 | 1:30.17,345 | 1 | 25+1 |
| 2. | 44 |  Lewis Hamilton | Mercedes | 58 | +2,256 | 2 | 18 |
| 3. | 55 |  Carlos Sainz | Ferrari | 58 | +5,173 | 5 | 15 |
| 4. | 22 |  Yuki Tsunoda | AlphaTauri-Honda | 58 | +5,692 | 8 | 12 |
| 5. | 10 |  Pierre Gasly | AlphaTauri-Honda | 58 | +6,531 | 12 | 10 |
| 6. | 77 |  Valtteri Bottas | Mercedes | 58 | +7,463 | 6 | 8 |
| 7. | 4 |  Lando Norris | McLaren-Mercedes | 58 | +59,200 | 3 | 6 |
| 8. | 14 |  Fernando Alonso | Alpine-Renault | 58 | +1.01,708 | 11 | 4 |
| 9. | 31 |  Esteban Ocon | Alpine-Renault | 58 | +1.04,026 | 9 | 2 |
| 10. | 16 |  Charles Leclerc | Ferrari | 58 | +1.06,057 | 7 | 1 |
| 11. | 5 |  Sebastian Vettel | Aston Martin-Mercedes | 58 | +1,07,527 | 15 |  |
| 12. | 3 |  Daniel Ricciardo | McLaren-Mercedes | 57 | +1 kierros | 10 |  |
| 13. | 18 |  Lance Stroll | Aston Martin-Mercedes | 57 | +1 kierros | 13 |  |
| 14. | 47 |  Mick Schumacher | Haas-Ferrari | 57 | +1 kierros | 19 |  |
| 15.† | 11 |  Sergio Pérez | Red Bull Racing-Honda | 55 | Moottori | 4 |  |
| Kesk. | 6 |  Nicholas Latifi | Williams-Mercedes | 50 | Ulosajo | 16 |  |
| Kesk. | 99 |  Antonio Giovinazzi | Alfa Romeo Racing-Ferrari | 33 | Vaihdelaatikko | 14 |  |
| Kesk. | 63 |  George Russell | Williams-Mercedes | 26 | Vaihdelaatikko | 17 |  |
| Kesk. | 7 |  Kimi Räikkönen | Alfa Romeo Racing-Ferrari | 25 | Jarrut | 18 |  |
| WD | 47 |  Nikita Mazepin | Haas-Ferrari |  | Sairas |  |  |
Nopein kierros: Max Verstappen (Red Bull Racing-Honda) 1.26,103 (kierroksella 39).
Lähteet:
Sergio Pérez keskeytti mutta ajoi yli 90 % kisapituudesta ja sai siten tuloksen.
Nikita Mazepinilla todettiin koronavirustartunta ja hän joutui vetäytymään kilpailusta.
Tulokset > Lopulliset sijoitukset MM-sarjoissa

Huom!: Vain viiden parhaan sijoitukset sisällytetty.
Muuta

Rataprofiilia muutettiin kilpailuviikonloppua varten, jolloin muun muassa yksi šikaaneista muutettiin neulansilmämutkaksi.
McLaren ajoi kauden päätösosakilpailun erikoisväritteisellä autolla, jonka väriteeman oli suunnitellut paikallinen taiteilija, Arabiemiirikuntien Rabab Tantawy.
Mercedes lopetti yhteistyön lyhytikäisen sponsorinsa Kingspan Groupin kanssa, koska Kingspanin heikkolaatuisten eristystöiden katsottiin aiheuttaneen kuolonuhreja vaatineen Grenfell Towerin tulipalon vuonna 2017, ja talli oli sponsorisopimuksen vuoksi saanut negatiivista palautetta tulipalon eloonjääneiltä sekä poliitikoilta.
Max Verstappen voitti ensimmäisen maailmanmestaruuden.
Mercedes teki kilpailun jälkeen protestin Verstappenin turva-autotilanteen aikaisesta toiminnasta, mutta tuomaristo hylkäsi sen. Vastavuoroisesti Mercedes-kuljettaja Lewis Hamilton ja tallipäällikkö Toto Wolff eivät osallistuneet säännöistä huolimatta FIA:n kauden jälkeiseen pakolliseen palkintojenjakotilaisuuteen.
Mercedes voitti kahdeksannen valmistajien mestaruuden.
Molemmat Alfa Romeot keskeyttivät ensimmäistä kertaa sitten Britannian Grand Prix’n 2018.
Yuki Tsunodan uran paras sijoitus.
Lance Strollin sadas kilpailu.
Kimi Räikkösen uran viimeinen kilpailu.
Antonio Giovinazzin uran viimeinen kilpailu.
Valtteri Bottaksen viimeinen kilpailu Mercedeksellä.
George Russellin viimeinen kilpailu Williamsilla.
Mohammed bin Sulayem valittiin osakilpailun jälkeen järjestetyssä äänestyksessä FIA:n uudeksi puheenjohtajaksi.